Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: rendjét, vagy akadályozná feladat- és hatáskörének illetéktelen befolyástól mentes gyakorlását, szolgálati titokká minősíthető. (A minősítés formai és tartalmi kritériumait az államtitokról és a szolgálati titokról szóló 1995. évi LXV. törvény
Paragraph Index: 1153

9. A külföldi adatkérő a hazaival azonos elbírálás alá esik; a törvény a közérdekű adatok megismerhetőségét nem köti állampolgársághoz. (Az ilyen korlátozásnak nem is lenne értelme, mivel a külföldi adatkérők kérelmeit ekkor hazai megbízottjaik nyújtanák be.) Az olyan adatok, amelyek magyar adatkezelő kezelésében vannak, de külföldi országokra vonatkoznak, ugyancsak közérdekű jellegűek; nyilvánosságukat azonban jogszabály vagy nemzetközi szerződés korlátozhatja. Remélem, a fentiekben kifejtettek hozzásegítik Főigazgató Urat és munkatársait, hogy a Magyar Geológiai Szolgálat adatszolgáltatási gyakorlatában felmerült problémákra megoldást találjanak. Budapest, 1998. május 29. Üdvözlettel: Dr. Majtényi László (453/K/1997) * * * [Állásfoglalás: a szakszervezetek gazdálkodásával kapcsolatos adatok — általában — nem közérdekűek] Sándor László úrnak elnök Magyar Szakszervezetek Országos Szövetsége Budapest Tisztelt Elnök Úr! A szakszervezetek gazdálkodásával kapcsolatos adatok kezelését érintő beadványában felvetett kérdést kivizsgáltam, és az alábbiakról tájékoztatom: A személyes adatok védelméről és a közérdekű adatok

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes